Държавен вестник, бр. 68, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  68
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Химични вещества“ са химични елементи 
и техни съединения в естествено състояние или 
получени чрез производствен процес, който 
включва и добавки, необходими за стабили­
зация на веществата, и примеси, възникнали 
при използвания производствен процес, но из­
ключва всеки разтворител, който може да бъде 
отделен, без това да повлияе на стабилността 
на веществото или да промени неговия състав.
2. „Смеси“ са смеси или разтвори, съставени 
от две или повече химични вещества.
3. „Пускане на пазара“ означава предоставя­
не, срещу заплащане или безплатно, на трето 
лице. Вносът се счита за пускане на пазара.
4. „EINECS“ е Европейският инвентари­
зационен списък на съществуващи химични 
вещества, който съдържа пълния списък на 
всички вещества, пуснати на пазара на Ев­
ропейската общност до 18 септември 1981 г., 
публикуван в Официален вестник, C 146A от 
15 юни 1990 г.
5. „ELINCS“ е Европейският списък на но­
тифицираните нови вещества, който съдържа 
списък на всички вещества, нотифицирани до 30 
юни 1995 г., публикуван в Официален вестник, 
C 72 от 11 март 2000 г.
6. „Опасни химични вещества и смеси“ са 
химични вещества и смеси, които са:
а) експлозивни – твърди, течни, пастообраз­
ни или гелообразни химични вещества и смеси, 
които могат да реагират екзотермично без ат­
мосферен кислород, като при това бързо отделят 
газове, и които при определени контролирани 
условия детонират, бързо дефлагрират или при 
нагряване експлодират, когато са в частично 
затворено пространство;
б) оксидиращи – химични вещества и смеси, 
които пораждат силна екзотермична реакция 
при контакт с други вещества, особено със 
запалими вещества;
в) изключително запалими – течни химич­
ни вещества и смеси с изключително ниска 
пламна температура и ниска температура на 
кипене и газообразни химични вещества и 
смеси, които се възпламеняват при контакт 
с въздуха при температура и налягане на об­
кръжаващата ги среда;
г) леснозапалими:
аа) химични вещества и смеси, които могат 
да се нагорещят и да се възпламенят при контакт 
с въздуха при температурата на обкръжаващата 
ги среда без прилагане на енергия;
бб) твърди химични вещества и смеси, които 
могат лесно да се възпламенят при кратък кон­
такт с източник на огън и които продължават 
да горят или да тлеят след отстраняването на 
източника на огън;
вв) течни химични вещества и смеси, които 
имат много ниска пламна температура;
гг) химични вещества и смеси, които при 
контакт с вода или влажен въздух отделят в 
опасни количества лесновъзпламеними газове;
д) запалими – течни химични вещества и 
смеси, които имат ниска пламна температура;
е) силно токсични – химични вещества и 
смеси, които в много малки количества при 
вдишване, поглъщане или проникване през 
кожата могат да причинят смърт или остри и 
хронични увреждания на здравето;
ж) токсични – химични вещества и смеси, 
които в малки количества при вдишване, пог­
лъщане или проникване през кожата могат да 
причинят смърт или остри и хронични увреж­
дания на здравето;
з) вредни – химични вещества и смеси, които 
при вдишване, поглъщане или проникване през 
кожата могат да причинят смърт или остри и 
хронични увреждания на здравето;
и) корозивни – химични вещества и смеси, 
които при контакт с живи тъкани могат да ги 
разрушат;
к) дразнещи – некорозивни химични ве­
щества и смеси, които при непосредствен, 
продължителен или повтарящ се контакт с 
кожата или лигавиците могат да предизвикат 
възпаление;
л) сенсибилизиращи – химични вещества и 
смеси, които при вдишване или при прониква­
не през кожата могат да предизвикат реакция 
на свръхчувствителност, така че при следваща 
експозиция на химичното вещество или смес 
причиняват характерни вредни ефекти;
м) канцерогенни – химични вещества и 
смеси, които при вдишване, поглъщане или 
проникване през кожата могат да предизвикат 
рак или да повишат честотата на раковите 
заболявания;
н) мутагенни – химични вещества и смеси, 
които при вдишване, поглъщане или проникване 
през кожата могат да предизвикат наследствени 
генетични дефекти или да повишат честотата им;
о) токсични за репродукцията – химични 
вещества и смеси, които при вдишване, пог­
лъщане или проникване през кожата могат 
да предизвикат или да повишат честотата на 
ненаследствени увреждания на потомството и/
или да увредят мъжката и женската възпроиз­
водителна функция или способност;
п) опасни за околната среда – химични веще­
ства и смеси, които, като попаднат в околната 
среда, представляват или могат да представляват 
веднага или след време опасност за един или 
повече от компонентите на околната среда.
7. „Достъпни данни“ е всяка информа­
ция, която съществува в научна периодика 
или литература, както и други източници на 
специализирана информация, включително в 
електронен вид.
8. „Знак за опасност“ е буквеното означение 
на символа за опасност от латинската азбука 
и съответното му значение на български език, 
както следва:
а) Е – експлозивен;
б) F – леснозапалим;
в) Т – токсичен;
г) С – корозивен;